Прадпрыемства даўно стала адной з пляцовак Рэспубліканскага ўнітарнага прадпрыемства “Навукова-практычны цэнтр Нацыянальнай акадэміі навук Беларусі”. Выяўляецца гэта ў тым, што “Шыпяны-АСК” — своеасаблівы плацдарм беларускіх селекцыянераў. Вырашчанае і апрабаванае суперэлітнае і элітнае насенне расходзіцца адсюль па ўсіх абласцях Беларусі. Тут пабудаваны першы ў краіне насенны завод, дзе выкарыстоўваюцца інавацыйныя тэхналогіі сушкі і давядзення насення да патрэбных кандыцый.